Для кожнага чалавека яна пачалася па-свойму, але гэта была агульначалавечая трагедыя. Ніхто не мог апынуцца ў баку ад бяды, вайна зайшла ў кожны дом і наклала свой адбітак на жыццё кожнай сям’і. Адны былі прызваны ў армію і трапілі на фронт, іншыя пайшлі ў партызаны, а многім выпала такая складаная доля, як фашысцкая няволя. Валянціна Мартынаўна воляй лёсу таксама апынулася далёка ад сваёй радзімы.